คลังยืดหยุ่นเงินบำนาญสมาชิกกบข.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คลังเล็งไฟเขียวยอมข้าราชการลาออก กบข. รับบำนาญสูตรเก่า แต่รายจ่ายเพิ่ม 3 หมื่นล้าน
แหล่งข่าวจากกระทรวงการคลัง เปิดเผยว่า กระทรวงการคลังอยู่ระหว่างการพิจารณาแนวทางการแก้ไขหลักเกณฑ์ในการคำนวณบำนาญข้าราชการสมาชิกของกองทุนบำเหน็จบำนาญข้าราชการ (กบข.) ตามที่กรมบัญชีกลางเสนอทางออกมาหลายแนวทาง ขึ้นอยู่กับการตัดสินใจของนายกรณ์ จาติกวณิช รมว.คลัง พิจารณาแนวทางที่เหมาะสมที่สุด 
สำหรับแนวทางที่กรมบัญชีกลางเสนอคือการให้สมาชิก กบข.ที่มีปัญหาเรื่องบำนาญ โดยสมัครเข้าเป็นสมาชิกก่อนปี 2540 สามารถยื่นลาออกจากกองทุนได้ และกลับไปใช้วิธีคำนวณจ่ายบำนาญตามระบบราชการแบบเก่า ขณะที่เงินสมทบที่ข้าราชการและรัฐบาลจ่ายให้ กบข.ตั้งแต่เข้ากองทุน เดือนละ 3% ก็จะต้องส่งคืนราชการ และรัฐบาลทั้งหมดด้วย ซึ่งจะมีผลให้กองทุนมีขนาดเล็กลง
“หากกระทรวงการคลังเห็นชอบแนวทางดังกล่าว จะมีภาระต่องบประมาณที่ต้องจ่ายให้ข้าราชการบำนาญเพิ่มขึ้นปีละ 23 หมื่นล้านบาทต่อปี” แหล่งข่าวเปิดเผย
ก่อนหน้านี้ มีข้าราชการจำนวนมากต้องเสียสิทธิในการรับเงินบำนาญที่ลดลงจากการเป็นสมาชิก กบข. ทำให้กระทรวงการคลังต้องแก้ไขปัญหาขณะที่แนวทางเลือกอื่นที่เสนอไป เช่น การปรับสูตรคำนวณเงินบำนาญใหม่ จากปัจจุบันที่ใช้วิธีการนำเงินเดือนเฉลี่ย 60 เดือนสุดท้ายคูณด้วยเวลาราชการ หารด้วย 50 แต่ผลที่ได้ต้องไม่เกิน 70% ของเงิน 60 เดือนสุดท้าย ปรับเป็นไม่เกิน 90% ขณะที่สิทธิประโยชน์ที่ได้รับจากกองทุน ยังได้เท่าเดิม ก็ยังไม่ใช่แนวทางที่เหมาะสม เพราะจะเป็นภาระต่องบประมาณค่อนข้างมาก ถึงหลักล้านล้านบาท หรือแนวทางกำหนดเกณฑ์ให้ กบข. จ่ายผลตอบแทนในระดับที่ไม่ต่ำกว่า 9% ซึ่งอยู่ระหว่างการพิจารณา
ทั้งนี้ หากกระทรวงการคลังเห็นชอบให้สมาชิกลาออกจากกองทุนได้ ก็จำเป็นต้องไปแก้ไขกฎหมาย กบข. ที่กำหนดห้ามสมาชิกลาออกจากกองทุน ก่อนที่ข้าราชการจะกลับไปใช้สูตรคำนวณบำนาญแบบเก่าคืออัตราเงินเดือนเดือนสุดท้าย คูณอายุราชการ หารด้วย 50 ซึ่งจะได้รับเงินในอัตราที่ใกล้เคียงหรือเท่ากับเงินเดือนเดือนสุดท้าย